Janusz Kusociński

Janusz Tadeusz Kusociński (født 15. januar 1907, død 21. juni 1940) var en polsk friidrettsutøver. Han ble olympisk mester på 10 000 meter i 1932..

Han begynte med friidrett i 1928, etter at han ble med i klubben «Sarmata». Han ble trent av den estiske tikjemperen Aleksander Klumberg-Kolmpere.

Han ble overraskende polsk mester på både 5000 meter og i terrengløp i 1928. På grunn av militærtjenesten gikk han glipp av den neste sesongen, men kom tilbake sterkere enn noensinne. Han ble polsk mester på 1500 og 5000 meter i 1930 og 1931, og på 800 meter i 1932.

Bare en måned før OL 1932 i Los Angeles, satte Kusociński ny verdensrekord på 3000 meter med tiden 8.18,8. Under OL vant Kusociński en hard kamp mot finnene Volmari Iso-Hollo og Lasse Virtanen på 10 000 m, og løp på sesongens beste tid, 30.11,4.

Etter at han tok sølv på 5000 meter under det første europamesterskapet i friidrett i Torino i 1934, la Kusociński som friidrettsutøver. Han gjorde et comeback i 1939 ved å vinne det polske mesterskapet på 10 000 meter.

Kusociński meldte seg som frivillig til den polske hæren etter at Polen ble angrepet av Tyskland, og ble såret to ganger. Janusz Kusociński ble arrestert av Gestapo 26. mars 1940 under AB Aktion. Han ble henrettet tre måneder senere i Palmiry, nær Warszawa.

OL-medaljer 
 1932  Los Angeles -  Gull i friidrett, 10 000 meter

Referanser

Eksterne lenker 
 

Polske langdistanseløpere
Olympiske mestere for Polen
Medaljevinnere under Sommer-OL 1932
Deltakere for Polen under Sommer-OL 1932
Friidrettsutøvere under Sommer-OL 1932
Deltakere for Polen under EM i friidrett 1934
Personer fra Warszawa
Verdensrekordsettere i friidrett